**Օրվա դասի պլան**

**Հայոց պատմոթւյուն**

**10-րդ դասարան**

**Կազմողներ՝** Լիաննա Ղազինյանը-Հաղարծինի մ/դ

Ալիսա Սարուխանյանը-Աչաջրի մ/դ

Հրածին Ապերյանը-Չինարիի մ/դ

Անահիտ Գաբրիելյանը-Չինչինի մ/դ

Ժենյա Մեհրաբյանը-Գանձաքարի մ/դ

Աստղիկ Ավագյանը-Ներքին Կարմիրաղբյուրի մ/դ

|  |  |
| --- | --- |
| **Դասի թեման** | Թագավորության անկումը. հայկական պետականության դրսևորումները Կիլիկիայում պետության անկումից հետո /2 ժամ/։ |
| **Դասի նպատակը** | Աշակերտը կուսումնասիրի և կհետազոտի Կիլիկիայի հայկական պետականության անկման գործընթացները, վերլուծի դրանց պատճառահետևանքային կապերը, քննի Կիլիկիայի թագավորության դերակատարումը համաշխարհային պատմության մեջ։ |
| **Վերջնարդյունքներ** | * Ուսումնասիրի Կիլիկիայի Հայկական պետության անկման գործընթացները։ * Վերլուծի ու գնահատի թագավորների առաջնորդությունը պետականության անկման գործընթացում, ձևավորելով բանիմաց վերաբերմունք <<Առաջնորդություն արժեհամակարգի նկատմամբ>>: * Հետազոտի և վերլուծի զանազան պատմական աղբյուրներ և տեքստեր, ձևավորի քննական վերլուծական մտածողություն: |
| **Կապը ՀՊՉ-ի հետ** | **Մ1** Գրական հայերենով ստեղծի տարբեր ոճերի և ժանրերի գրավոր և բանավոր խոսք՝ օգտագործելով տարբեր արտահայտչամիջոցներ և համապատասխանեցնելով դրանք իրավիճակներին։  **Մ11.**Առաջադրի հետազոտական հարցադրումներ և վարկածներ, պլանավորի և իրականացնի հետազոտություններ՝ առաջարկելով համապատասխան մեթոդներ և բարելավման եղանակներ: Վերլուծի ստացված տվյալները առկա գիտելիքի և պատկերացումների համատեքստում, կատարի վերացարկումներ և ընդհանրացումներ:  **Մ14.**Ճանաչի և պահպանի ակադեմիական ազնվություն տեղեկության աղբյուրներն օգտագործելիս։  **Մ15․**Ստեղծագործաբար և պատասխանատու կերպով կիրառի տեղեկատվական և թվային սարքերը որպես ժամանակակից աշխատանքային գործիք, իսկ համացանցը՝ որպես ուսումնական, համագործակցային և աշխատանքային հարթակ։  **Մ16.**Համեմատի և վերլուծի հասարակական և քաղաքական երևույթների և  գործընթացների տարբեր մեկնաբանություններ, արտահայտի հիմնավորված դիրքորոշում դրանց վերաբերյալ:  **Մ17.**Վերլուծի իր ազգի ձևավորման և զարգացման պատմական ուղին, քաղաքացու դիրքից արժևորի Հայաստանի Հանրապետությունը որպես իր ներկան և ապագան կերտելու միջավայր։ |
| **Դասի խնդիրները** | * Ներկայացնել Մամլուքների և Կիլիկյան Հայաստանի միջև եղած քաղաքական հարաբերությունները: * Գնահատել Հեթումյանների և Լուսինյանների գործունեությունը պետականության պահպանման գործում: * Հիմնավորել Սսի 1361 թ. Եկեղեցական ժողովի որոշման անհրաժեշտությունը: * Արտահայտել դիրքորոշում Կոստանդին թագավորի գործունեության և Կիլիկիայի վերջին թագավոր Լևոն 5-րդի գործունեության վերաբերյալ: * Քննարկել Այասի կորուստը հայոց պետության գոյության հարցում: * Վերլուծել հայ ավատատերերի արևմուտքի հետ կապած հույսերը պետականության պահպանման գործում և արտահայտել դիրքորոշում Հայաստան պետություն, արևմուտք և Ռուսաստան աշխարհաքաղաքական նոր ձևավորումներում: |
| **Նպատակին հասնելու հանգամանքը ստուգելու եղանակը (դասը լսողի համար)** | 1. Ի՞նչ նշանակություն ունեցավ 1337թ. հայ- եգիպտական համաձայնագիրը (Այասից զրկվելը): 2. Ո՞րն էր մամլուքների մտավախությունը, հայկական կողմի եվրոպամետ դիրքորոշման հետ կապված։ 3. Քարտեզի վրա ցույց տալ ստրատեգիական կարևոր նշանակություն ունեցող կենտրոնները, որոնք կորցնելուց հետո Կիլիկիայի հայկական թագավորությունը անկում ապրեց: 4. Նշել այն ներքին և արտաքին պատճառները, որոնք նպաստեցին Կիլիկյան Հայկական թագավորության անկմանը: 5. Ի՞նչ հնարավոր լուծումներ կառաջարկեիք Կիլիկյան թագավորության կործանումը կանխելու համար: |